શીર્ષક: પ્રસાદમાં સાયનાઇડ આપતો સિરિયલ કિલર કેવી રીતે પકડાયો?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
તેણે તેના સગાસંબંધીઓ, મકાનમાલિક અને ઉધાર નાણાં આપનારા લોકોને આવી રીતે શિકાર બનાવ્યા હતા.

પોલીસે શકમંદ હત્યારા પર આ દસ લોકોની હત્યાના સંદર્ભમાં કેસ દાખલ કર્યો છે. પોલીસને એવી શંકા છે કે સિમહાદ્રી ઉર્ફ શિવાએ આંધ્રપ્રદેશના ત્રણ જિલ્લામાં ગત 20 મહિનાઓની અંદર આ હત્યાઓ કરી છે.

શિકાર બનેલા મૃતકો પૈકી ત્રણ મહિલાઓ છે. જેમાં શિવાના સંબંધી, મકાનમાલિક અને તેને ઉધાર આપનારી વ્યક્તિ સામેલ છે.

જોકે તેમાંનાં ચાર મોતને જ શંકાસ્પદ માનવામાં આવ્યાં છે અને બાકીનાં મોતને સામાન્ય મોત માની લેવામાં આવ્યાં હતાં.

પોલીસનું માનવું છે કે શિવાએ હત્યા કરવા માટે સાયનાઇડનો ઉપયોગ કર્યો અને તેને પ્રસાદમાં ભેળવીને આપી દીધી હતી અને હત્યાના કોઈ પુરાવા નહોતા છોડ્યા.

વળી તેમનું એવું પણ માનવું પણ છે કે હત્યા બાદ તેણે તેમનો સામાન પણ લૂંટી લીધો હતો.

વાત એમ છે કે ઑક્ટોબર મહિનામાં એલુરુ પોલીસ સ્ટેશનમાં કાટી નાગારાજુની શંકાસ્પદ મોતનો કેસ દાખલ થયો હતો. તેની તપાસ દરમિયાન બાદમાં વધુ વિગતો બહાર આવી હતી.

પોલીસનું આ મામલે કહેવું છે કે એલુરુ જિલ્લાના વેલાંકી ગામમાં રહેતા સિમહાદ્રી ઉર્ફ શિવાએ સરળતાથી પૈસા મેળવવાની લાલચને પગલે આ હત્યાઓ કરી હતી.

કેસ કેવી રીતે ઉકેલાયો?

કાટી નાગારાજુના ભાઈ અને ક્રાઇમબ્રાન્ચના ઇન્સ્પેક્ટર શ્રીનિવાસ રાવે બીબીસીને કાટી નાગારાજુના મોત અંગે શંકા કેવી રીતે ગઈ એ વિશે જણાવ્યું.

શ્રીનિવાસ રાવ અનુસાર તેમના ભાઈ 16 ઑક્ટોબરે પરિવારને જણાવ્યું હતું કે તેઓ બૅન્કમાં 1 લાખ 90 હજાર રૂપિયા અને 40 ગ્રામ ગોલ્ડ જમા કરાવવા જઈ રહ્યા હતા પણ તેઓ પરત ન ફર્યા.

શ્રીનિવાસ રાવ અનુસાર શિવાએ તેમના ભાઈને જાદૂઈ સિક્કાની લાલચ આપી હતી. આ સિક્કો ચોખાને પોતાવી તરફ આકર્ષે છે. જ્યારે નાગારાજુ શિવા પાસે પહોંચ્યા ત્યારે તેમને  પૂજાનો પવિત્ર પ્રસાદ આપવામાં આવ્યો જેમાં સાયનાઇડ ભેળવેલું હતું.

રાવ કહે છે, "પ્રસાદ ખાધા બાદ મારા ભાઈએ થોડે દૂર સુધી ગાડી ચલાવી અને પછી રસ્તાના કિનારા પર પડી ગયા. તેમને હૉસ્પિટલ લઈ જવાયા પણ ડૉક્ટરે તેમને મૃત જાહેર કર્યા."

કાટી નાગારાજુ શારીરિક શિક્ષણના શિક્ષક હતા અને તેમને સ્વાસ્થ્ય સંબંધી કોઈ જ સમસ્યા નહોતી.

તેમને બૅન્ક જવાનું હતું પણ તેઓ એક એવા વિસ્તારમાં બેભાન જોવા મળ્યા જે વિસ્તાર બૅન્કના માર્ગમાં નહોતો. આથી શંકા ઉપજી હતી.

રાવ વધુમાં કહે છે કે તેમના શરીરનો રંગ બદલાયેલો હતો અને તેમની પાસે પૈસા પણ નહોતા આથી અમે કેસ દાખલ કરાવી...